hotchpotch/miracl-hf-unified huggingface dataset:
แอริน อิเลไฮ
ริชาร์ด แอริน อิเลไฮ () เกิดเมื่อวันที่ 17 กุมภาพันธ์ ค.ศ. 1988 เป็นนักดนตรีชาวอเมริกันและเป็นอดีตมือกลองของวงดนตรีเฮฟวีเมทัลอเมริกัน อะเว็นจด์เซเวนโฟลด์ ระหว่าง ค.ศ. 2011–2015 เดิมเขาเป็นมือกลองในวงเมทัลคอร์อเมริกัน คอนไฟด์
ริชาร์ด แอริน อิเลไฮ เกิดในเมืองเวนทูรา รัฐแคลิฟอร์เนีย สหรัฐอเมริกา มีเชื้อสายอเมริกัน ฟิลิปปินส์ เม็กซิกัน ดัตช์ และเยอรมัน พ่อแม่ของเขามีเบื้องหลังทางด้านดนตรี โดยพ่อของเขาเป็นนักกีตาร์มืออาชีพ และแม่ของเขาก็เป็นนักร้องแนวกอสเปล แอรินเริ่มเล่นกลองเมื่ออายุ 9 ปี รวมทั้งเรียนรู้ดนตรีฟังก์ แจ๊ส ร็อก และละตินแจ๊สเมื่อวัยเด็ก โดยมีพ่อของเขาเป็นคนสอน
แอรินได้เป็นสมาชิกของวง (ยังไม่เป็นทางการ) เมื่อวันที่ 20 มกราคม ค.ศ. 2011 เขาได้เข้ามาแทนที่ไมค์ พอร์ตนอย อดีตมือกลองวงดรีมเธียร์เตอร์ ที่ทำหน้าที่ชั่วคราวแทนเดอะเรฟที่เสียชีวิตเมื่อวันที่ 28 ธันวาคม ค.ศ. 2009 ที่ผ่านมา ต่อมาวงอะเว็นจด์เซเวนโฟลด์ก็ได้ออกจำหน่ายซิงเกิลแรกที่มีแอรินเป็นมือกลองคนใหม่ของวง ชื่อว่า "Not Ready to Die" ซาวด์แทร็กประกอบเกม Call of Duty:Black Ops ในซอมบี้แม็ป "Call of the Dead" และ "Carry On" เพลงประกอบเกม Call of Duty:Black Ops II
ในปี ค.ศ. 2013 เขาก็ได้เป็นสมาชิกของวงอย่างเป็นทางการ และเขาก็ได้ปล่อยอัลบั้มแรกกับวงชื่อว่า "เฮลทูเดอะคิง" ซึ่งได้ออกวางจำหน่ายเมื่อวันที่ 27 สิงหาคม ค.ศ. 2013
ต่อมาในเดือนกรกฎาคม ค.ศ. 2015 ทางวงได้ประกาศแยกทางกับแอรินเนื่องจากความคิดเห็นไม่ตรงกัน
เกิดมาเพื่อรักเธอ
"เกิดมาเพื่อรักเธอ" เป็นซิงเกิลของวงเอส.ดี.เอฟ จากค่ายวีเรคคอร์ดส ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เอส.ดี.เอฟ ออกจำหน่ายในวันที่ 4 มีนาคม พ.ศ. 2557 และเพลงประกอบละคร "สามีตีตรา" ในปี พ.ศ. 2557
เพลง "เกิดมาเพื่อรักเธอ" ติดอันดับสูงสุดที่ 1 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 พฤษภาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และได้อันดับสูงสุดที่ 2 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 8 มิถุนายน พ.ศ. 2557
รีการ์ดู ลูกาเรลลี
รีการ์ดู ซามูเอล ลูกาเรลลี ซังตุส จี โซซา (; เกิดวันที่ 14 กุมภาพันธ์ พ.ศ. 2535 ที่กงตาเฌย์ ประเทศบราซิล) เป็นสมาชิกคนหนึ่งของทีมชาติบราซิล และสโมสรวอลเลย์บอลบราซิล เซซีเซาเปาลู ได้รับเหรียญเงินในการแข่งขันชิงแชมป์โลก 2014 และวอลเลย์บอลเวิลด์ลีก (2013, 2014)
ในปี ค.ศ. 2013 ลูกาเรลลีเซ็นสัญญากับเซซีเซาเปาลู
ในปี ค.ศ. 2013 ลูกาเรลลีรับรางวัลสามเหรียญกับทีมชาติของเขา ได้แก่ เหรียญทองจากวอลเลย์บอลชายเวิลด์แกรนด์แชมป์เปี้ยนคัพ 2013 ที่ประเทศญี่ปุ่น, เหรียญเงินจากเวิลด์ลีก และวอลเลย์บอลชิงแชมป์อเมริกาใต้ เขาได้รับรางวัลตัวตบหัวเสายอดเยี่ยม (ร่วมกับอีวาน ไซเซฟ) ในการแข่งขันเวิลด์ลีก ในปี ค.ศ. 2014 เขาเป็นหนึ่งในผู้เล่นหลักในทีมบราซิลที่ทำให้ทีมบราซิลได้รับเหรียญเงินในเวิลด์ลีก 2014 ที่ฟลอเรนซ์ ประเทศอิตาลี หลังจากที่พ่ายแพ้ในนัดสุดท้ายกับทีมสหรัฐอเมริกา ในวันที่ 21 กันยายน ค.ศ. 2014 แพ้ไปในนัดสุดท้ายกับโปแลนด์และได้รับเหรียญเงิน นอกจากนี้เขายังได้รับรางวัลตัวตบหัวเสายอดเยี่ยมร่วมกับเพื่อนร่วมทีม มูรีลู เองดริส
มงคล ทศไกร
มงคล ทศไกร นักฟุตบอลอาชีพชาวไทย ในตำแหน่งกองหน้าและปีกขวา ปัจจุบันสังกัดอาร์มี่ ยูไนเต็ด แต่ได้เล่นให้กับเชียงราย ยูไนเต็ด ในแบบยืมตัว และเล่นให้กับทีมชาติไทย
มงคล ทศไกร (ชื่อเล่น: เย็น) เกิดเมื่อวันที่ 9 พฤษภาคม ค.ศ. 1987 ที่จังหวัดขอนแก่น เป็นบุตรชายของนายบุญเรือง และนางยุติศิลป์ ทศไกร แต่มาเติบโตใช้ชีวิตและจบการศึกษาที่จังหวัดอ่างทอง เริ่มต้นชีวิตการเป็นนักฟุตบอลด้วยอายุ 20 ปี จากการเข้าไปคัดตัวกับธนาคารกรุงไทย ได้ค่าตัวเพียงวันละ 200 บาท ซึ่งไม่พอกับค่าใช้จ่ายในชีวิตประจำวัน ระหว่างที่รอการตอบรับจากสโมสรนาน 2 เดือน ทำให้มงคลต้องหางานทำ เป็นพนักงานคัดแยกสารเคมีในโรงงานผลิตเครื่องสำอางแห่งหนึ่งย่านสุทธิสาร ได้ค่าแรงวันละ 205 บาท โดยแบ่งให้พ่อและแม่ที่ขอนแก่นครึ่งหนึ่ง เจ้าตัวใช้เพียงวันละ 100 บาทเท่านั้น ขณะที่ทำงานโรงงานอยู่ราว 1 เดือนนั้น มงคลคิดว่าชีวิตตัวเองคงตัดขาดจากฟุตบอลไปแล้ว ซึ่งแท้ที่จริงแล้ว "โค้ชแต๊ก" อรรถพล บุษปาคม หัวหน้าผู้ฝึกสอนต้องการเรียกตัวไปติดสโมสร แต่ไม่ทราบว่าจะติดต่อได้อย่างไร จนกระทั่งมงคลได้พูดคุยโทรศัพท์กับ อนาวิน จูจีน ซึ่งเป็นเพื่อนสนิท และเป็นผู้เล่นของธนาคารกรุงไทยด้วย จึงทราบว่าทางธนาคารกรุงไทยต้องการตัว โดยจะได้ค่าตัววันละ 250 บาท และเงินเดือนอีก 4,000 บาท อนาวินยื่นคำขาดว่าหากไม่กลับมาเล่นฟุตบอล ก็ตัดขาดความเป็นเพื่อนกันได้เลย จึงทำให้มงคลได้เล่นให้กับธนาคารกรุงไทย
มงคลได้ย้ายเข้าสังกัดอาร์มี่ ยูไนเต็ด จากการจับใบแดงเข้ารับการเกณฑ์ทหาร จึงทำให้อยู่ในสังกัดนี้และสร้างชื่อเสียงขึ้นมา
มงคล ทศไกร เป็นที่รู้จักกันอย่างกว้างขวางในการแข่งขันรายการเอเอฟเอฟ ซูซูกิ คัพ 2014 ที่ไทยได้แชมป์ ในรอบแบ่งกลุ่มนัดแรกที่ไทยพบกับ สิงคโปร์ ที่สนามกีฬาแห่งชาติสิงคโปร์ มงคลเป็นผู้ยิงประตูแรกให้ไทยในนาทีที่ 8 ผลการแข่งขันไทยเป็นฝ่ายชนะสิงคโปร์ไปได้ 1–2 ประตู
ในการแข่งขันรายการฟุตบอลชิงถ้วยพระราชทานคิงส์คัพ ครั้งที่ 43 เมื่อเดือนกุมภาพันธ์ ค.ศ. 2015 มงคลเป็นผู้ยิงประตูแรกให้ไทยได้ในนาทีที่ 27 ที่ไทยพบกับ ฮอนดูรัส ที่สนามกีฬาเฉลิมพระเกียรติ 80 พรรษา จังหวัดนครราชสีมา ซึ่งเป็นการแข่งขันรายการนี้นัดแรกของทั้งสองทีม นับเป็นประตูที่ไทยตีเสมอฮอนดูรัส 1–1 ก่อนที่ผลการแข่งขันจะจบลงที่ไทยเป็นฝ่ายเอาชนะไปได้ 3–1
ในการแข่งขันฟุตบอลโลก 2018 รอบคัดเลือก โซนเอเชีย ในวันที่ 8 กันยายน ค.ศ. 2015 ที่ไทยพบกับ อิรัก มงคลเป็นผู้ยิงประตูในนาทีที่ 83 ซึ่งเป็นประตูสำคัญที่ทำให้ไทยตีเสมอ 2–2 ที่ราชมังคลากีฬาสถาน
ชีวิตส่วนตัว มงคล ทศไกร คบหาดูใจกับแฟนสาว กมลา การสมศีล (ชื่อเล่น: ชมพู่) มานานกว่า 5 ปี ทั้งคู่เข้าพิธีสมรสกันในเดือนพฤษภาคม ค.ศ. 2015
พังก์โกส์ป็อป 3
พังก์โกส์ป็อป 3 () เป็นอัลบั้มรวมเพลงลำดับที่ 10 ในซีรีส์อัลบั้มเพลงคัฟเวอร์ "พังก์โกส์..." สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์โดยวงดนตรีร็อกจากเพลงป็อปมาเป็นแบบเมทัลคอร์, โพสต์-ฮาร์ดคอร์ และ อิเล็กทรอนิกคอร์ และอัลบั้มนี้เป็นอัลบั้ม "พังก์โกส์ป็อป" ลำดับที่ 3 ออกจำหน่ายเมื่อวันที่ 2 พฤศจิกายน พ.ศ. 2553
รายชื่อเพลงและศิลปินที่ได้รับการยืนยันออกเผยแพร่เมื่อวันที่ 25 สิงหาคม พ.ศ. 2553 โดยอัลเทอร์เนทีฟเพรส
ฉบับญี่ปุ่นจะมีเพลงโบนัสเพิ่มขึ้นมา ดังนี้
พังก์โกส์ป็อป
พังก์โกส์ป็อป () เป็นอัลบั้มรวมเพลงในซีรีส์อัลบั้มเพลงคัฟเวอร์ "พังก์โกส์..." สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์จากเพลงป็อปโดยวงดนตรีร็อก อัลบั้มนี้ออกจำหน่ายเมื่อวันที่ 3 เมษายน พ.ศ. 2545 ความสำเร็จของอัลบั้มนี้ทำให้เฟียร์เลสเรเคิดส์ได้ออกอัลบั้มคัฟเวอร์เพลงป็อปมาอีกหลายอัลบั้ม
ปลาไหลกัลเปอร์
ปลาไหลกัลเปอร์ () เป็นวงศ์และสกุลของปลาทะเลน้ำลึกวงศ์หนึ่ง ใช้ชื่อวงศ์ว่า Saccopharyngidae (มาจากภาษาละติน "saccus" หมายถึง "ถุง" และภาษากรีก φάρυγξ, หมายถึง "คอหอย")
ปลาไหลกัลเปอร์ เป็นปลาที่มีลำตัวเรียวยาวคล้ายปลาไหล ลำตัวไม่มีเกล็ด มีลักษณะเด่น คือ มีปากกว้างใหญ่ มีส่วนหัวที่ใหญ่กว่า 1 ใน 4 ของลำตัว ภายในปากมีฟันที่แหลมคมเต็มไปหมด มีหางยาวและไวต่อความรู้สึก ดวงตามีขนาดเล็ก
มีลำตัวทั่วไปสีดำ และยาวได้เต็มที่ประมาณ 2 เมตร (6.5 ฟุต) พบได้ในระดับความลึก 1,800 เมตร (6,000 ฟุต) เป็นปลาที่เหมือนกับปลาใต้ทะเลลึกทั่วไป คือ กินอาหารได้หลากหลายชนิดไม่เลือก เนื่องจากเป็นสถานที่ ๆ อาหารหายาก ซึ่งด้วยปากที่กว้างใหญ่เช่นนี้ทำให้สามารถกินอาหารที่มีขนาดใหญ่กว่าตัวได้
มีเพียงสกุลเดียว คือ "Saccopharynx" แบ่งออกได้เป็น 10 ชนิด
ฤดูพายุเฮอร์ริเคนแอตแลนติก พ.ศ. 2558
ฤดูพายุเฮอร์ริเคนแอตแลนติก พ.ศ. 2558 คือช่วงของฤดูกาลในอดีต ที่เคยมีการก่อตัวของพายุหมุนเขตร้อน ฤดูกาลอย่างเป็นทางการจะเริ่มนับในวันที่ 1 มิถุนายน และไปสิ้นสุดในวันที่ 30 พฤศจิกายน เหล่านี้วันตามขอบระยะเวลาของแต่ละช่วงฤดูถือเป็นช่วงเวลาที่มีพายุก่อตัวมากที่สุดในแอ่งแอตแลนติก อย่างไรก็ตามการก่อตัวของพายุหมุนเขตร้อนสามารถก่อตัวได้ทุกเวลา โดยฤดูกาลนี้มีพายุเกิดขึ้นน้อยกว่าค่าเฉลี่ยระหว่างเขตแดนของรัฐนอร์ทและเซาท์แคโรไลนา อันนา ได้ทำให้มีปริมาณน้ำฝนสะสมอยู่ในระดับปานกลาง มากสุดที่ 6.7 นิ้ว (170 มิลลิเมตร) ในคิงส์ตัน, นอร์ทแคโรไลนา เกิดน้ำท่วมในถนนขนาดเล็กในเมืองและเกิดการการกัดเซาะชายฝั่งชายหาดของทั้งสองรัฐที่ประมาณ 0.61-1.22 เมตร (2-4 ฟุต) ซึ่งพลังลมจากพายุโซนร้อนถูกจำกัดอยู่ในพื้นที่ชายทะเล ด้วยความเร็วลมกระโชก 100 กิโลเมตรต่อชั่วโมง (62 ไมล์ต่อชั่วโมง) จากการสังเกตการณ์ที่เซาท์พอร์ท, นอร์ทแคโรไลนา และเมื่อพายุขึ้นฝั่ง มันกลายเป็นพายุหมุนเขตร้อนที่เก่าแก่ที่สุดที่ถูกบันทึกว่าโจมตีสหรัฐอเมริกา
ในช่วงต้นเดือนกรกฎาคม แนวร่องคลื่นสั้นได้ฝังตัวอยู่ในลมตะวันตกที่พัดผ่านสหรัฐอเมริกา
รายชื่อต่อไปนี้จะใช้สำหรับพายุที่ก่อตัวในมหาสมุทรแอตแลนติกเหนือในปี พ.ศ. 2558 หากมีชื่อที่ถูกปลด จะมีการประกาศโดยองค์การอุตุนิยมวิทยาโลกในฤดูใบไม้ผลิ พ.ศ. 2559 และชื่อที่ไม่ได้ถูกปลดจากรายการนี้จะถูกนำกลับมาใช้อีกครั้งในปี พ.ศ. 2564 โดยรายการที่ใช้ในปีนี้เป็นรายการเดียวกับที่ใช้ในฤดูกาล พ.ศ. 2552
ตารางนี้แสดงพายุทั้งหมดที่ก่อตัวในปี พ.ศ. 2558 ซึ่งรวมระยะเวลาการก่อตัว, ชื่อ, บนบก–แสดงชื่อสถานที่เป็นตัวหนา– , ความเสียหาย และจำนวนผู้เสียชีวิตทั้งหมด ส่วนการเสียชีวิตในวงเล็บคือการเสียชีวิตเพิ่มเติมและทางอ้อม (เช่นการเสียชีวิตจากอุบัติเหตุบนถนน) แต่ที่เกี่ยวข้องกับพายุโดยตรงยังคงที่ ความเสียหายและการเสียชีวิตรวมถึงขณะที่พายุกลายเป็นเอ็กซ์ตราทรอปิคอล, คลื่น ความเสียหายทั้งหมดนับเป็นดอร์ล่าสหรัฐ ค่าเงินปี ค.ศ. 2015
เต่าริดลีย์
เต่าริดลีย์ () เป็นสกุลของสัตว์เลื้อยคลานทางทะเลจำพวกเต่าสกุลหนึ่ง ใช้ชื่อว่า "Lepidochelys" ในวงศ์เต่าทะเล (Cheloniidae)
เต่าริดลีย์ มีความยาวของกระดอง 70 เซนติเมตร จัดเป็นเต่าทะเลขนาดเล็ก และเป็นเต่าทะเลเพียงสกุลเดียวที่มีพฤติกรรมวางไข่ในเวลากลางวันด้วย ส่วนการวางไข่ในเวลากลางคืนมีปรากฏการณ์พิเศษ โดยเฉพาะที่ชายฝั่งมหาสมุทรแปซิฟิกของคอสตาริกา ในคืนข้างแรมที่น้ำขึ้นสูงสุด เต่าริดลีย์จะมารวมตัวกันวางไข่เป็นจำนวนมากได้ถึง 400,000 ตัว ภายในเวลา 6 วัน ในอัตราเฉลี่ยนาทีละ 5,000 ตัว ทั้งไปและมา ถึงขนาดที่ชายหาดเต็มไปด้วยเต่าจนต้องปีนป่ายบนหลังตัวอื่น คิดเป็นประชากรเต่าริดลีย์ 1 ใน 4 โลก ซึ่งการรวมตัวกันวางไข่มากถึงขนาดนี้เรียกว่า ""อารีบาดา" (Arribada)"
ชื่อ "ริดลีย์" มาจาก อาร์ชีย์ คารร์ นักอนุรักษ์และนักวิทยาสัตว์เลื้อยคลานและสัตว์สะเทินน้ำสะเทินบกชาวอเมริกัน เป็นผู้เรียกขาน โดยอธิบายว่าเป็นศัพท์ที่ใช้เรียกทั่วไปในแถบฟลอริดา
เต่าริดลีย์ จำแนกออกได้เป็น 2 ชนิด คือ
โรงเรียนพระยาประเสริฐสุนทราศรัย (กระจ่าง สิงหเสนี)
โรงเรียนพระยาประเสริฐสุนทราศรัย (กระจ่าง สิงหเสนี) เป็นโรงเรียนระดับ ประถมศึกษา ในสังกัดสำนักงานเขตพื้นที่การศึกษาประถมศึกษากรุงเทพมหานคร สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งขึ้นเมื่อวันที่ 30 กันยายน พ.ศ. 2529 โดยการริเริ่มของ นายไพบูลย์ วงศ์ยะรา โดยได้ปรารภ กับ คุณจวงจันทร์ สิงหเสนี ถึงความต้องการขยายสถานศึกษาให้มีเพียงพอกับจำนวนนักเรียนที่มากขึ้นและต่อมาจึงได้รับบริจาคที่ดินจาก นางเจริญ สิงหเสนี ซึ่งเป็นพี่สาวของคุณจวงจันทร์ สิงหเสนี จำนวน 5 ไร่ 67 ตารางวา และในวันที่ 3 กุมภาพันธ์ 2532 หม่อมราชวงศ์โอภาศ กาญจนะวิชัย ได้บริจาคที่ดินเพิ่มเติมอีก 68 ตารางวา รวมมีเนื้อที่ทั้งหมด 5 ไร่ 1 งาน 35 ตารางวา
โรงเรียนพระยาประเสริฐสุนทราศรัย (กระจ่าง สิงหเสนี) เริ่มเปิดทำการสอนครั้งแรกเมื่อวันที่ 16 พฤษภาคม 2530 ในระดับชั้นเด็กเล็ก และชั้นประถมศึกษาปีที่ 1 โดยได้รับความอนุเคราะห์จากพระครูอาทรสุทธิวัฒน์ เจ้าอาวาสวัดเทพลีลาให้ใช้ศาลาการเปรียญวัดเทพลีลา ใช้เป็นสถานที่เรียนชั่วคราว มีนักเรียน 222 คน ครู 9 คน และต่อมาเมื่ออาคารเรียนสร้างเสร็จ โรงเรียนได้ย้ายมาตั้ง ณ เลขที่ 70/8 ซอยคุณประสะนี แขวงวังทองหลาง เขตวังทองหลาง กรุงเทพมหานคร 10310 เมื่อวันที่ 25 เมษายน พ.ศ. 2531 จนถึงปัจจุบัน
โดยในการตั้งชื่อโรงเรียนตามนามของพระยาประเสริฐสุนทราศรัย (กระจ่าง สิงหเสนี ) ผู้เป็นบิดาของผู้บริจาคที่ดินคุณจวงจันทร์และคุณจับจิตต์ สิงหเสนี ได้มอบทุนจำนวนหนึ่งตั้งมูลนิธิพระยาประเสริฐสุนทราศรัย (กระจ่าง สิงหเสนี) และคุณหญิงประเสริฐสุนทราศรัย (ตุ่ม สิงหเสนี) ไว้เป็นสวัสดิการแก่บุคลากรและพัฒนาการศึกษาของโรงเรียน
พังก์โกส์ป็อป 2
พังก์โกส์ป็อป 2 () เป็นอัลบั้มรวมเพลงลำดับที่ 8 ในซีรีส์อัลบั้มเพลงคัฟเวอร์ "พังก์โกส์..." และเป็นอัลบั้ม "พังก์โกส์ป็อป" ลำดับที่ 2 สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์โดยวงดนตรีร็อกจากเพลงป็อปมาเป็นแบบเมทัลคอร์, โพสต์-ฮาร์ดคอร์ และ อิเล็กทรอนิกคอร์ ออกจำหน่ายเมื่อวันที่ 9 มีนาคม พ.ศ. 2552 ในสหราชอาณาจักร และต่อมาในวันที่ 10 มีนาคม พ.ศ. 2552 ในสหรัฐอเมริกา อัลบั้มนี้เปิดตัวในชาร์ต"บิลบอร์ด" 200ในอันดับที่ 15 และมียอดจำหน่าย 21,000 ชุดในสัปดาห์แรก
รายชื่อเพลงออกเผยแพร่ครั้งแรกเมื่อวันที่ 17 ธันวาคม พ.ศ. 2551 โดยแสดงให้เห็นว่าศิลปินใดที่จะปรากฏในอัลบั้มนี้ ต่อมาในวันที่ 8 มกราคม พ.ศ. 2552 รายชื่อเพลงอย่างเป็นทางการก็ได้ออกเผยแพร่
พรรคประชาธรรม (พ.ศ. 2517)
พรรคประชาธรรม พรรคการเมืองที่จดทะเบียนตาม พระราชบัญญัติพรรคการเมือง พ.ศ. 2517 เป็นลำดับที่ 11/2517 โดยยื่นจดทะเบียนก่อตั้งพรรคต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 19 พฤศจิกายน 2517 มีนาย ไชยศิริ เรืองกาญจนเศรษฐ์ เป็นหัวหน้าพรรคและมีนาย นิพนธ์ วิสิษฐยุทธศาสตร์ เป็นเลขาธิการพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคประชาธรรมได้ ส.ส. ทั้งสิ้น 6 คน ได้แก่ นายสุระ ชัยวิรัตนะ (จังหวัดชัยภูมิ) นายองอาจ ตั้งสถิตชัย นายมนูญ สันติวงศ์ (จังหวัดนครราชสีมา) นายบุญเกิด นาคดี นายสมัคร เจริญรัตน์ (จังหวัดสุรินทร์) และนายไชยศิริ เรืองกาญจนเศรษฐ์ (จังหวัดอุบลราชธานี)
หลังการเลือกตั้งดังกล่าว พรรคประชาธรรมได้เข้าร่วมรัฐบาลของหม่อมราชวงศ์คึกฤทธิ์ ปราโมช โดยนายไชยศิริ เรืองกาญจนเศรษฐ์ หัวหน้าพรรค ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในการปรับคณะรัฐมนตรี เมื่อปี พ.ศ. 2519
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
โยะชิอะกิ ทันยะมะ
โยะชิอะกิ ทันยะมะ (; ; 6 มีนาคม ค.ศ. 1980 — ) เป็นอดีตนักกีฬาวอลเลย์บอลชายชาวญี่ปุ่น เกิดที่โอซะกะ จังหวัดโอซะกะ ผู้ซึ่งทำหน้าที่ในตำแหน่งมือเซ็ต และมีพี่สาวเป็นนักวอลเลย์บอลชื่อมิซะโอะ ทันยะมะ
โยะชิอะกิ ทันยะมะ มีบิดาเป็นผู้ฝึกสอนวอลเลย์บอล เขาเริ่มเล่นกีฬาวอลเลย์บอลตั้งแต่เมื่อครั้งเป็นนักเรียนชั้นมัธยมศึกษาปีที่ 1 ภายใต้อิทธิพลของพี่สาวที่มีอยู่ 2 คน หลังจากเข้าศึกษาที่โรงเรียนมัธยมอุเอะโนะมิยะ เขาก็ได้ทำหน้าที่ในตำแหน่งมือเซ็ต ส่วนในปี ค.ศ. 1997 เมื่อครั้งที่เป็นนักศึกษาชั้นปีที่สาม เขาก็ได้เข้าแข่งขันในรายการอินเตอร์ไฮและเทศกาลกีฬาแห่งชาติ ในปี ค.ศ. 1998 เขาได้เข้าศึกษาต่อ ณ มหาวิทยาลัยคินกิ ซึ่งต่อมาในปี ค.ศ. 1999 เมื่อครั้งเป็นนักศึกษาชั้นปีที่สอง เขาได้มีโอกาสร่วมทีมกับซะโตะรุ มะเอะดะ เป็นครั้งแรก
เดือนเมษายน ค.ศ. 2002 เขาได้เข้าร่วมทีมกับเจที ธันเดอร์ ซึ่งเป็นทีมของบริษัท เจแปนโทแบคโค จำกัด โดยได้ทำหน้าที่ในตำแหน่งมือเซ็ตร่วมกับมิสึอะกิ อุเทะนะ ในปี ค.ศ. 2007 เขาได้รับเลือกให้เป็นผู้เล่นทรงคุณค่าในการแข่งขันนานาชาติรำลึกปลาโตนอฟครั้งที่ 2 และได้อำลาจากการแข่งขันในเดือนพฤษภาคม ค.ศ. 2010
ในปี ค.ศ. 2010 ทันยะมะได้ทำหน้าที่เป็นผู้จัดการทีมเจที ส่วนในปี ค.ศ. 2012 เขาซึ่งมีใบอนุญาตที่ได้รับการจดทะเบียนการเป็นหัวหน้าผู้ฝึกสอนทีมลีก ได้ทำการแต่งตั้งยุกิโตะ โทะกุโมะโตะ ที่ไม่ได้ใบอนุญาตสำหรับทีมชุดใหญ่จากสมาคมกีฬาแห่งประเทศญี่ปุ่นเข้ารักษาการ และในเดือนกรกฎาคม ค.ศ. 2013 เขาได้รับการแต่งตั้งให้เป็นผู้ฝึกสอนทีมวอลเลย์บอลหญิงเจที มาร์เวลลัส
อมร แนวมาลี
พลเอก พลเรือเอก พลอากาศเอก อมร แนวมาลี (16 กันยายน พ.ศ. 2480 -) เป็นกรรมการกฤษฎีกา เป็นอดีตผู้บัญชาการทหารอากาศของประเทศไทย และอดีต สมาชิกวุฒิสภาไทยแบบแต่งตั้ง
พลอากาศเอกอมร เกิดเมื่อวันที่ 16 กันยายน พ.ศ. 2480 เป็นบุตรชายของพลเอก เล็ก แนวมาลีกับนางถวิล แนวมาลี สมรสกับคุณหญิงวาสนา แนวมาลีมีบุตร-ธิดาด้วยกัน 2 คน คือนางนฤวร รมยะนันท์และนายรวิน แนวมาลี
ครอบครัวศักดิ์สิทธิ์
ในศาสนาคริสต์ ครอบครัวศักดิ์สิทธิ์ หรือ พระวิสุทธิวงศ์ () ประกอบด้วยพระกุมารเยซู พระนางมารีย์พรหมจารี และนักบุญโยเซฟ
ในคัมภีร์ไบเบิลไม่ปรากฏเรื่องราวของโยเซฟในช่วงที่พระเยซูเจริญวัยแล้ว จึงสันนิษฐานว่าเขาเสียชีวิตไปก่อนตั้งแต่พระเยซูยังทรงพระเยาว์ เหตุการณ์สำคัญที่บุคคลทั้งสามอยู่ด้วยกันพร้อมหน้าได้แก่
การฉลองครอบครัวศักดิ์สิทธิ์เกิดขึ้นครั้งแรกในคริสตจักรคอปติกออร์ทอดอกซ์ ต่อมาได้แพร่หลายในศาสนาคริสต์ตะวันตกมาตั้งแต่คริสต์ศตวรรษที่ 17 แต่ยังไม่ได้รับรองอย่างเป็นทางการจนกระทั่ง ค.ศ. 1921 สมเด็จพระสันตะปาปาเบเนดิกต์ที่ 15 ทรงกำหนดวันฉลองครอบครัวศักดิ์สิทธิ์ตรงกับวันอาทิตย์หลังวันสมโภชพระคริสต์แสดงองค์ (คือวันอาทิตย์ระหว่างวันที่ 7-13 มกราคม) ต่อมาในปี ค.ศ. 1969 จึงย้ายมาเป็นวันอาทิตย์หลังวันคริสต์มาส ในกรณีที่ไม่มีวันอาทิตย์ในสัปดาห์สุดท้ายของเดือนธันวาคมนั้น ก็ให้ถือเอาวันที่ 30 ธันวาคมเป็นวันฉลองครอบครัวศักดิ์สิทธิ์แทน จนถึงทุกวันนี้
เทวี
เทวี (; ) หมายถึง เทวดาผู้หญิง เทวีบางองค์เชื่อว่าเกี่ยวข้องกับปรากฏการณ์ต่าง ๆ เช่น โลก ความอุดมสมบูรณ์ ความเป็นแม่ เป็นต้น
ลัทธิศาสนาที่บูชาเทวีเป็นหลัก เช่น ลัทธิศักติในศาสนาฮินดู พระนางตาราในศาสนาพุทธแบบทิเบต เป็นต้น
เล็ก แนวมาลี
พลเอก เล็ก แนวมาลี อดีตรองนายกรัฐมนตรี อดีตรัฐมนตรีว่าการกระทรวงกลาโหม อดีตรัฐมนตรีว่าการกระทรวงมหาดไทย และอดีตสมาชิกวุฒิสภาไทย
พลเอก นายกองใหญ่ เล็ก แนวมาลี สมรสกับนางถวิล แนวมาลี มีบุตรคือพลอากาศเอก อมร แนวมาลี
พลเอก นายกองใหญ่ เล็ก แนวมาลี ได้รับการแต่งตั้งเป็นรัฐมนตรีครั้งแรกในรัฐบาลนายธานินทร์ กรัยวิเชียรเมื่อวันที่ 22 ตุลาคม พ.ศ. 2519 ได้รับการแต่งตั้งเป็นรัฐมนตรีช่วยว่าการกระทรวงกลาโหมในคณะรัฐมนตรีไทย คณะที่ 39 และพ้นจากตำแหน่งไปหลังการรัฐประหารของพลเรือเอก สงัด ชลออยู่ ต่อมาเมื่อวันที่ 12 พฤศจิกายน พ.ศ. 2520 ก็ได้รับการแต่งตั้งเป็นรัฐมนตรีว่าการกระทรวงกลาโหมในคณะรัฐมนตรีไทย คณะที่ 40 รัฐบาลของพลเอก เกรียงศักดิ์ ชมะนันทน์ เมื่อวันที่ 11 สิงหาคม พ.ศ. 2521 ได้มีการปรับย้ายไปเป็นรัฐมนตรีว่าการกระทรวงมหาดไทย และดำรงตำแหน่งเรื่อยมาในคณะรัฐมนตรีไทย คณะที่ 41 และได้รับการแต่งตั้งเป็นรองนายกรัฐมนตรีเมื่อวันที่ 11 กุมภาพันธ์ พ.ศ. 2523 และพ้นจากตำแหน่งไปเมื่อวันที่ 3 มีนาคม พ.ศ. 2523 หลังจากที่พลเอก เกรียงศักดิ์ ชมะนันทน์ลาออก
พลเอก นายกองใหญ่ เล็ก แนวมาลี เคยร่วมก่อตั้งพรรคการเมืองกับพลเอกเกรียงศักดิ์ ชมะนันทน์ ในปี พ.ศ. 2525 และได้รับตำแหน่งที่ปรึกษาพรรคชาติประชาธิปไตย
วุฒิสภาไทย ชุดที่ 1
วุฒิสภาไทยชุดที่ 1 (24 พฤษภาคม พ.ศ. 2489 - 29 พฤศจิกายน พ.ศ. 2490) หรือรู้จักกันในชื่อ พฤฒสภา พ.ศ. 2489 ประกอบด้วยสมาชิกจำนวน 80 ท่าน มีอายุคราวละ 6 ปีในวาระเริ่มแรกให้สมาชิกสภาผู้แทนราษฎรที่อยู่ในตำแหน่งในวันสุดท้ายก่อนใช้รัฐธรรมนูญแห่งราชอาณาจักรไทย พุทธศักราช 2489 เป็นผู้เลือก และได้มีการเลือกตั้งสมาชิกพฤฒสภา เมื่อวันที่ 24 พฤษภาคม พ.ศ. 2489 และสมาชิกชุดนี้สิ้นสุดลงเพราะมีรัฐประหาร เมื่อวันที่ 29 พฤศจิกายน พ.ศ. 2490
จิ่วถู
จิ่วถู () Jiu tu จิ่วถู แปลว่า สาวกสุรา เป็นนักเขียนนิยายอิงประวัติศาสตร์
เกิดเมื่อปีค.ศ. 1974 (ตรงกับ พ.ศ. 2517 ตามปฏิทินไทยในสมัยนั้น) ที่เมืองชื่อเฟิง ซึ่งอยู่ทางด้านตะวันออกของเขตปกครองตนเองมองโกเลียใน
จิ่วถูสำเร็จการศึกษาจากมหาวิทยาลัยตงหนันภาควิชาวิศวะไฟฟ้า เคยทำงานติดตั้งและซ่อมบำรุงพลังงานไฟฟ้าหลายปี เหยียบย่ำไปในและนอกกำแพงเมืองจีน จึงจดบันทึกสิ่งที่ได้ยิน ได้เห็น และได้คิดเอาไว้จนกลายเป็นวัตถุดิบในการเขียนนวนิยาย
ปัจจุบัน จิ่วถูพำนักที่เมืองเมลเบิร์นประเทศออสเตรเลีย
จิ่วถู นิยาย อันได้แก่จุดประกายงานเขียนนิยายอิงประวัติศาสตร์ขึ้นในจีนแผ่นดินใหญ่ จนมีนักเขียนอื่นเขียนตามเป็นพรวน ยุทธการล่าบัลลังก์ ตอนแรกนำลงในเว็บไซต์ก่อน ต่อมาค่อยจัดพิมพ์เป็นรูปเล่มทั้งที่จีนแผ่นดินใหญ่และไต้หวัน
ผลปรากฏว่าคว้ารางวัลที่สมาคมนักเขียนประเทศจีนจัดขึ้นถึงสองรางวัลซ้อน ได้แก่รางวัลสิบยอดนักเขียนดีเด่น และรางวัลสิบยอดผลงานยอดนิยมประจำปีค.ศ.2007-2008 ทั้งได้รับการโหวตจากเว็บไซต์วรรณกรรม 17K ซึ่งมีสมาชิก 30 ล้านคน
โดยเป็นผลงานที่ถือว่าเป็นยุทธนิยาย แบบใหม่ของคอบทละครจีนเลยทีเดียว
ทางแยกต่างระดับ
ทางแยกต่างระดับ () เป็นบริเวณทางแยกที่เป็นจุดตัดกันหรือเชื่อมกันของถนนตั้งแต่ 2 สายขึ้นไป มีการแยกระดับของถนนมากกว่าหนึ่งระดับขึ้นไป เพื่อเปิดโอกาสให้ทางอย่างน้อยหนึ่งสายสามารถวิ่งผ่านได้ตลอด โดยไม่ต้องข้ามผ่านการจราจรโดยตรง แตกต่างจากทางแยกมาตรฐานที่มีจุดตัดอยู่บนถนนในระดับเดียวกัน ทางแยกต่างระดับใช้กับทางหลวงที่มีการควบคุมการเข้าออก ทางพิเศษ หรือทางหลวงไม่จำกัดความเร็ว ตัดผ่านกับทางพิเศษด้วยกันหรือถนนระดับดิน
ทางแยกต่างระดับรูปแบบโคลเวอร์ลีฟ เป็นทางแยกต่างระดับสำหรับสี่แยก 2 ระดับ ที่เกิดจากถนนสายหลักมาตัดกันโดยมีปริมาณรถที่มีความต้องการเลี้ยวมาก เหมาะสำหรับทางแยกในเขตชานเมือง หรือนอกเมืองที่มีปริมาณรถมาก และมักจะพบมากตามทางหลวงเก่า ในพื้นที่ชนบทและในเมืองที่มีความหนาแน่นของประชากรต่ำ
ช่องเลี้ยวขวาทั้งหมดมีทางลาดออกแบบเป็นห่วง (ถ้าขับรถฝั่งขวาจะเป็นช่องเลี้ยวซ้าย) ถ้าจะเลี้ยวขวา อันดับแรกผู้ขับขี่จะต้องขับข้ามหรือลอดใต้เส้นทางที่ต้องการจะไป แล้วเบี่ยงซ้ายไปยังทางลาดที่เลี้ยวโค้งไปประมาณ 270 องศา แล้วบรรจบกับเส้นทางหลักทางด้านขวา และลอดใต้หรือข้ามเส้นทางที่ขับผ่านมาแล้วในตอนแรก
ข้อดีหลักของทางแยกต่างระดับรูปแบบนี้ คือ ต้องการสะพานเพียงแห่งเดียว ซึ่งใช้เงินไม่สูงมากในการก่อสร้างตราบใดที่มีพื้นที่มาก และไม่จำเป็นต้องมีสัญญาณไฟจราจร และมีข้อเสีย คือ เกิดการพัวพันของรถที่เข้าออก ถ้าไม่ใช้ช่องทางรวมและกระจายรถ หรือการสร้างทางคู่ขนานช่วย และต้องใช้พื้นที่เขตทางมาก
บุญชู จันทรุเบกษา
พลอากาศเอก บุญชู จันทรุเบกษา (11 พฤศจิกายน 2456-28 มกราคม 2519) เป็นอดีตผู้บัญชาการทหารอากาศ คนที่ 6 และอดีตรัฐมนตรีช่วยว่าการกระทรวงกลาโหม ในรัฐบาลนายพจน์ สารสิน และรัฐบาลจอมพลถนอม กิตติขจร
พลอากาศเอกบุญชู เกิดเมื่อวันที่ 11 พฤศจิกายน พ.ศ. 2456 สมรสกับ คุณหญิง อนงค์ จันทรุเบกษา มีบุตรชายคือ พลอากาศเอก ชนินทร์ จันทรุเบกษา
พลอากาศเอกบุญชูจบการศึกษาระดับมัธยมจาก โรงเรียนเทพศิรินทร์ จากนั้นจึงเข้าศึกษาต่อที่ โรงเรียนนายร้อยทหารบก เมื่อปี 2476
พลอากาศเอกบุญชูรับพระราชทานยศ ร้อยตรี เมื่อเดือนกุมภาพันธ์ 2477 ก่อนจะโอนย้ายมาเป็นทหารอากาศและรับพระราชทานยศ เรืออากาศตรี เมื่อเดือนธันวาคม 2479 และะได้รับพระราชทานยศ พลอากาศเอก เมื่อวันที่ 1 มกราคม 2501
พลอากาศเอกบุญชูได้ดำรงตำแหน่ง รองเสนาธิการทหารอากาศ เมื่อวันที่ 20 ธันวาคม 2499 และได้ขึ้นเป็น เสนาธิการทหารอากาศ เมื่อวันที่ 23 กันยายน 2500 ก่อนจะก้าวขึ้นเป็น ผู้บัญชาการทหารอากาศ เมื่อวันที่ 19 เมษายน 2503 แทนจอมพลอากาศ เฉลิมเกียรติ วัฒนางกูร ที่ถึงแก่อสัญกรรมแบบกะทันหัน
พลอากาศเอกบุญชูได้รับโปรดเกล้าให้ดำรงตำแหน่งรัฐมนตรีช่วยว่าการกระทรวงกลาโหมในรัฐบาลนาย พจน์ สารสิน เมื่อวันที่ 23 กันยายน 2500 ต่อมาได้รับการโปรดเกล้าให้ดำรงตำแหน่งนี้อีกครั้งหนึ่งในรัฐบาล เมื่อวันที่ 1 มกราคม 2501 และ 18 ธันวาคม 2515
บุญเกียรติ วงค์ษาแจ่ม
บุญเกียรติ วงค์ษาแจ่ม เป็นนักกีฬาฟุตบอลชาวไทย ปัจจุบันสังกัดพีทีที ระยอง เป็นผู้เล่นในตำแหน่งผู้รักษาประตู
บุญเกียรติ วงค์ษาแจ่ม มีชื่อเล่น "พาค" หรืออาจจะมีคนเรียกว่า "ตี๋" เกิดเมื่อวันที่ 29 มิถุนายน พ.ศ. 2537 ที่จังหวัดลำพูน จบการศึกษาระดับมัธยมศึกษาจากโรงเรียนเมธีวุฒิกร “วัดพระธาตุหริภุญชัย” จังหวัดลำพูน และกำลังศึกษาต่อระดับอุดมศึกษา มหาวิทยาลัยราชภัฏจันทรเกษม
บุญเกียรติเป็นคนที่มีความสามารถรอบด้านในสมัยเรียนชั้นมัธยมศึกษาเป็นทั้งนักฟุตบอลและคฑากรประจำโรงเรียน โดยเฉพาะด้านฟุตบอลนั้นมีความโดดเด่นมาก
กีฬาวอลเลย์บอลในโอลิมปิกฤดูร้อน 2016
การแข่งขันวอลเลย์บอลในโอลิมปิกฤดูร้อน 2016 เป็นการแข่งขันกีฬาวอลเลย์บอลในร่มที่จะจัดขึ้นในการแข่งขันกีฬาโอลิมปิกฤดูร้อน 2016 ที่เมืองรีโอเดจาเนโร ประเทศบราซิล จะจัดขึ้นระหว่างวันที่ 6 ถึงวันที่ 21 สิงหาคม ค.ศ. 2016 โดยการแข่งขันวอลเลย์บอลในร่มทำการแข่งขันที่ฌีนาซีอูดูมารากานังซิญญู และวอลเลย์บอลชาดหายจัดที่หาดกอปากาบานา
ประเภทการแข่งขันแบ่งออกเป็น 4 ประเภทดังนี้คณะกรรมการโอลิมปิกแห่งชาติได้กำหนดให้การแข่งขันวอลเลย์บอลประเภทในร่มทั้งชายและหญิงสามารถส่งตัวแทนเข้าแข่งขันได้ประเทศละ 1 ทีมต่อการแข่งขันเท่านั้น แต่วอลเลย์บอลประเภทชายหาดสามารถส่งทีมเข้าแข่งขันได้มากที่สุดประเทศละ 2 ทีม
ทีมที่ผ่านการคัดเลือกทีมชายมีรายละเอียดดังนี้
ทีมที่ผ่านการคัดเลือกทีมหญิงมีรายละเอียดดังนี้
การแข่งขันจะประกอบไปด้วย 2 กลุ่ม; หลังจากรอบคัดเลือก จะเป็นรอบก่อนรองชนะเลิศ
ทีมจะได้รับแบ่งออกเป็น 2 กลุ่ม กลุ่มละ 6 ประเทศ โดยจะต้องทำการแข่งขันแบบพบกันหมดในแต่ละกลุ่ม ทีมที่ชนะ 3–0 หรือ 3–1 จะได้รับ 3 คะแนน ทีมที่ชนะ 3–2 จะได้รับ 2 คะแนน ทีมที่แพ้ 2–3 จะได้รับ 1 คะแนน และทีมที่แพ้ 0–3 หรือ 1–3 จะได้รับ 0 คะแนน 4 ทีมของแต่ละกลุ่มจะผ่านเข้าสู่รอบก่อนรองชนะเลิศ
การแข่งขันจะประกอบไปด้วย 2 กลุ่ม; หลังจากรอบคัดเลือก จะเป็นรอบก่อนรองชนะเลิศ
ทีมจะได้รับแบ่งออกเป็น 2 กลุ่ม กลุ่มละ 6 ประเทศ โดยจะต้องทำการแข่งขันแบบพบกันหมดในแต่ละกลุ่ม ทีมที่ชนะ 3–0 หรือ 3–1 จะได้รับ 3 คะแนน ทีมที่ชนะ 3–2 จะได้รับ 2 คะแนน ทีมที่แพ้ 2–3 จะได้รับ 1 คะแนน และทีมที่แพ้ 0–3 หรือ 1–3 จะได้รับ 0 คะแนน 4 ทีมของแต่ละกลุ่มจะผ่านเข้าสู่รอบก่อนรองชนะเลิศ
ประเทศเจ้าภาพ (บราซิล)
วอลเลย์บอลชายในโอลิมปิกฤดูร้อน 2016
วอลเลย์บอลชายในโอลิมปิกฤดูร้อน 2016 เป็นการแข่งขันกีฬาวอลเลย์บอลในร่ม ประเภททีมชาย ที่จะจัดแข่งขันในกีฬาโอลิมปิกฤดูร้อน 2016 ณ รีโอเดจาเนโร ประเทศบราซิล มีจำนวนชาติที่เข้าแข่งขันทั้งสิ้น 12 ทีมเป็นการแข่งขันวอลเลย์บอลชาย จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 14 นับตั้งแต่ปี ค.ศ. 1964 จัดการแข่งขันระหว่างวันที่ 7 สิงหาคม ถึง 21 สิงหาคม ค.ศ. 2016 ที่ฌีนาซีอูดูมารากานังซิญญูในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ผู้ตัดสินต่อไปนี้ได้รับการคัดเลือกสำหรับการแข่งขัน
วอลเลย์บอลหญิงในโอลิมปิกฤดูร้อน 2016
วอลเลย์บอลหญิงในโอลิมปิกฤดูร้อน 2016 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันกีฬาวอลเลย์บอลในโอลิมปิกฤดูร้อน ครั้งที่ 14 นับตั้งแต่ปี ค.ศ. 1964 จัดการแข่งขันระหว่างวันที่ 6 สิงหาคม ถึง 20 สิงหาคม 2016 ที่ฌีนาซีอูดูมารากานังซิญญูในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ผู้ตัดสินต่อไปนี้ได้รับการคัดเลือกสำหรับการแข่งขัน
วอลเลย์บอลชายในโอลิมปิกฤดูร้อน 2012 รอบคัดเลือก
วอลเลย์บอลหญิงในโอลิมปิกรอบคัดเลือกระดับโลกและโซนเอเชีย 2012 () ถูกจัดขึ้นตั้งแต่วันที่ 20 พฤศจิกายน 2011 ถึง 10 มิถุนายน 2012
* ทีมที่ได้รับเลือกจากทวีปเอเชียจะเป็นทีมมาจากการแข่งขันวอลเลย์บอลในโอลิมปิกรอบคัดเลือกระดับโลก โดยจะต้องเป็นทีมจากเอเชียที่อันดับดีที่สุดนับตั้งแต่ลำดับที่ 2 ลงมา
วอลเลย์บอลชายในโอลิมปิกฤดูร้อน 2012 รอบคัดเลือกซึ่งจัดขึ้นในประเทศญี่ปุ่น, ประเทศบัลแกเรีย และประเทศเยอรมนี มีทั้งหมด 16 ทีมได้แก่ เจ้าภาพ 3 ทีม และอีก 13 ทีม การแข่งขันจะแบ่งกลุ่มเป็น 3 กลุ่ม คือ โซนที่ 1, โซนที่ 2 และโซนที่ 3 ทีมที่ได้อันดับ 1 ของกลุ่ม จะผ่านการคัดเลือกเข้าแข่งขันโอลิมปิกฤดูร้อน 2016
โอปป้าซ่ายึดเมือง
โอปป้าซ่ายึดเมือง (; ) นำแสดงโดยอี มิน-โฮ และ คิม แร-ว็อน เป็นเรื่องราวที่เกิดขึ้นในปีพ.ศ. 2513 (ค.ศ.1970) เป็นยุคที่โซล ประเทศเกาหลีใต้ ผจญกับภัยอันตรายจากพวกมาเฟีย และนักการเมืองท้องถิ่นที่ใช้อำนาจในทางที่ผิด บวกกับความโลภที่อยากจะเข้าครอบครองเขตพื้นที่ 'คังนัม' ที่ดินที่ถูกคาดเดาว่าจะเป็นเขตพื้นที่ที่มีมูลค่าแพงดังทองคำ มีกำหนดเข้าฉายในประเทศไทยวันที่ 29 มกราคม 2558
เป็นเรื่องราวที่เกิดขึ้นในปีพ.ศ. 2513 (ค.ศ.1970) เป็นยุคที่โซล ประเทศเกาหลีใต้ ผจญกับภัยอันตรายจากพวกมาเฟีย และนักการเมืองท้องถิ่นที่ใช้อำนาจในทางที่ผิด บวกกับความโลภที่อยากจะเข้าครอบครองเขตพื้นที่ 'กังนัม' ที่ดินที่ถูกคาดเดาว่าจะเป็นเขตพื้นที่ที่มีมูลค่าแพงดังทองคำ
“จงแด” คนเก็บขยะ (นำแสดงโดย อี มิน-โฮ) และ “ยงกี” (นำแสดงโดย คิม แร-ว็อน) เด็กกำพร้าสองคนที่เป็นเหมือนพี่น้องร่วมสายเลือดกัน ไม่ว่าพวกเขาจะดิ้นรนแค่ไหนก็ไม่สามารถหลุดพ้นจากความอดอยากได้ พวกเขาอาศัยอยู่ที่บ้านเก่าๆ และเมื่อวันหนึ่งบ้านนั้นถูกทุบทิ้งเพื่อจะนำไปพัฒนาที่ดินใหม่ พวกเขาทั้งสองจึงกลายเป็นคนไร้บ้าน และในเวลาเดียวกัน แก๊งในเขตย่านนั้นกำลังขาดสมาชิก พวกเขาทั้งสองจึงได้เข้าร่วมเป็นหนึ่งสมาชิกแก๊งของ “คังคิลซู” ไป ในขณะที่ไปขัดขวางการเลือกตั้งของพรรคการเมือง ในความฉุกละหุก เขาทั้งสองก็ได้พลัดหลงกัน
สามปีผ่านไป จงแดไม่ฟังคำขอจากหัวหน้าคนเก่าที่ให้ละทิ้งแก๊งไป แต่เขากลับไปร่วมมือกับมาดามมินที่มีเส้นสายทางการเมือง พวกเขาร่วมมือกันกว้านซื้อที่ดินแถบเขตกังนัม ก่อนที่พวกเขาจะรวมตัวเป็นแก๊งใหม่ในเขต ก็ต้องเจอกับแก๊งอริที่มันขัดขวางแผนการของพวกเขา จะเป็นใครไปไม่ได้เลย ก็คือ ยงกี พี่ชายที่หายตัวไปของเขานั่นเอง
“แกที่มีที่ดิน กับกูที่มีเงิน ลองมาลุยให้ถึงที่สุดดูซักตั้งเป็นไง!?”
เชาว์วัฒน์ วีระชาติ
เชาว์วัตน์ วีระชาติ () เกิดเมื่อวันที่ 23 มิถุนายน พ.ศ. 2539 เป็นนักฟุตบอลชาวไทย เล่นให้กับบางกอกกล๊าส เอฟซี ในไทยลีก ตำแหน่งกองกลาง ปัจจุบันอยู่สโมสรเซเรซโซ โอซะกะรุ่นอายุไม่เกิน 23 ปีในเจลีก 3
ยัน ฮุส
ยัน ฮุส (, ) หรือ จอห์น ฮัส (; ประมาณ ค.ศ. 1369 – 6 กรกฎาคม ค.ศ. 1415) เป็นนักปรัชญาและบาทหลวงชาวเช็ก ถือเป็นบุคคลแรก ๆ ที่มีแนวคิดในการปฏิรูปศาสนา
ยัน ฮุสเกิดที่เมืองฮูซิเนตส์ ราชอาณาจักรโบฮีเมีย (ปัจจุบันเป็นส่วนหนึ่งของสาธารณรัฐเช็ก) เมื่อประมาณปี ค.ศ. 1369 หลังจากนั้นไม่นานเขาก็ย้ายไปอยู่ที่ปราก และเรียนจบที่มหาวิทยาลัยปราก หลังเรียนจบ ฮุสก็บวชเป็นบาทหลวงและเทศนาตามเมืองต่าง ๆ และขึ้นดำรงตำแหน่งอธิการบดีของมหาวิทยาลัยปรากหลังจากนั้น 2-3 ปี ฮุสมีความสนใจในแนวคิดของจอห์น วิคลิฟฟ์ (John Wycliffe) นักปรัชญาศาสนาชาวอังกฤษ และผลักดันให้เกิดการปฏิรูปศาสนา เนื่องจากเห็นถึงความเสื่อมทรามทางศีลธรรมของบรรดานักบวช นอกจากนี้ ฮุสยังแปลหนังสือของวิคลิฟฟ์ซึ่งเป็นหนังสือที่ทางคริสตจักรสั่งห้ามอีกด้วย ทำให้ในปี ค.ศ. 1409 เขาถูกขับออกจากศาสนาโดยพระสันตะปาปาอเล็กซานเดอร์ที่ 5 ฮุสลี้ภัยไปที่เมืองคอนสตันซ์ในเยอรมนี ด้วยความช่วยเหลือจากจักรพรรดิซีกิสมุนด์ แต่ก็ถูกจับตัวที่นั่น เขาถูกไต่สวนและถูกตัดสินว่ามีความผิดจริงในฐานเป็นบุคคลนอกรีต จนที่สุด ในวันที่ 6 กรกฎาคม ค.ศ. 1415 ฮุสก็ถูกมัดติดกับเสาและเผาทั้งเป็น เถ้ากระดูกของเขาถูกนำไปทิ้งที่แม่น้ำไรน์
หลังจากที่ฮุสเสียชีวิต ผู้ที่เชื่อในแนวคิดของเขาที่เรียกว่า "ฮุสไซต์" (Hussite) ก็รวมตัวกันก่อกบฏต่อผู้ปกครองที่นับถือนิกายคาทอลิก จนเกิดเป็นสงครามฮุสไซต์ แนวคิดของเขายังเป็นแนวทางให้มาร์ติน ลูเทอร์, ฌ็อง กาลแว็ง และฮุลดริช ซวิงลี ทำการปฏิรูปศาสนาฝ่ายโปรเตสแตนต์และคริสตจักรปฏิรูปในอีกร้อยกว่าปีต่อมา
อับดีเวลี โมฮัมเหม็ด อาลี
อับดีเวลี โมฮัมเหม็ด อาลี(; ; 2 กรกฎาคม พ.ศ. 2508 — ) หรือเป็นที่รู้จักกันในนาม อับดีเวลี โมฮัมเหม็ด อาลี กาส เป็นนักเศรษฐศาสตร์ ศาสตราจาย์ และนักการเมืองชาวโซมาเลียเชื้อสายอเมริกัน เขาดำรงตำแหน่งนากยรัฐมนตรีของประเทศโซมาเลีย ระหว่างเดือนมิถุนายน พ.ศ. 2554 ถึงเดือนตุลาคม พ.ศ. 2555 ในช่วงเวลาการดำรงตำแหน่งนายกรัฐมนตรี อาลีได้รับความไว้วางใจกับการวางแผน "ผังสำหรับการสิ้นสุดของการเปลี่ยนผ่าน" กระบวนการทางการเมืองที่ให้มาตรฐานที่ชัดเจนที่นำไปสู่​​การจัดตั้งสถาบันประชาธิปไตยถาวรในประเทศ เมื่อวันที่ 8 มกราคม พ.ศ 2014 อาลีได้รับเลือกตั้งให้เป็นประธานาธิบดีพุนต์แลนด์คนที่ 5
ไมค์ พอร์ตนอย
ไมเคิล สตีเฟน "ไมค์" พอร์ตนอย () เกิดเมื่อวันที่ 20 เมษายน ค.ศ. 1967 เป็นโปรดิวเซอร์เพลงชาวอเมริกันที่รู้จักในฐานะอดีตมือกลอง นักร้องประสาน และผู้ร่วมก่อตั้งของวงดนตรีโพรเกรสซิฟเมทัล/ร็อก ที่ชื่อ ดรีมเธียร์เตอร์ เขาเป็นที่รู้จักด้วยความสามารถทางเทคนิคของเขาในฐานะมือกลอง โดยได้ชนะรางวัลจากนิตยสารโมเดิร์นดรัมเมอร์จำนวน 29 รางวัล เขาได้เป็นผู้ช่วยโปรดิวเซอร์เพลงให้กับอัลบั้มของดรีมเธียร์เตอร์ 6 อัลบั้ม ด้วยกันกับมือกีตาร์ John Petrucci
เทศมณฑลโบมี
โบมี () เป็นเทศมณฑลทางภาคตะวันตกเฉียงเหนือของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ ซึ่งแบ่งออกเป็น 4 เขต ทับแมนเบิร์กเป็นเมืองหลักของเทศมณฑลมีพื้นที่ประมาณ 1,942 ตารางกิโลเมตร (750 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแห่งนี้มีประชากร 82,036 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 12 ในประเทศ เทศมณฑลโบมีมีอาณาเขตจรดเทศมณฑลแกรนด์เคปเมานต์ทางทิศตะวันตก, จรดเทศมณฑลบาร์โพลูทางทิศเหนือ, เทศมณฑลมอนต์เซอร์ราโดทางทิศตะวันออกเฉียงใต้ และจรดมหาสมุทรแอตแลนติกทางทิศใต้
เทศมณฑลบอง
บอง () เป็นเทศมณฑลในภาคเหนือตอนกลางของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 12 เขต บาร์งาเป็นเมืองหลักของเทศมณฑลที่มี 8,772 ตารางกิโลเมตร (3,387 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลบองมีประชากร 328,919 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 3 ของประเทศ เทศมณฑลแห่งนี้ได้รับการจัดตั้งขึ้นในปี พ.ศ. 2507
เทศมณฑลบาร์โพลู
บาร์โพลู () เป็นเทศมณฑลในภาคเหนือของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 6 เขต มีโบพูลูเป็นเมืองหลักของเทศมณฑลซึ่งมีเนื้อที่ 9,689 ตารางกิโลเมตร (3,741 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลบาร์โพลูมีประชากร 83,758 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 11 ของประเทศ
เกมหลอก คนลวง
เกมหลอก คนลวง (, ) เป็นการ์ตูนญี่ปุ่น แต่งเรื่องและวาดภาพโดย ชิโนบุ ไคทานิ ตีพิมพ์ครั้งแรกในนิตยสาร "Weekly Young Jump" โดยสำนักพิมพ์ชูเอฉะ ในปี 2005 ก่อนจะมาทำเป็นละครโทรทัศน์ ในปี 2007 โดยฟุจิเทเลวิชัน และมีภาคต่อคือ "Liar Game: Season 2" ฉายในปี 2009-2010 นอกจากนี้ ยังมีการดัดแปลงเป็นภาพยนตร์ฉบับคนแสดงอีก 2 เรื่องคือ "Liar Game: The Final Stage" (ปี 2010) และ "Liar Game: Reborn" (ปี 2012)
คันซากิ นาโอะ นักเรียนหญิงที่ถูกขนานนามว่า "ซื่อทึ่ม" ได้รับเงินจำนวน 100 ล้านเยนพร้อมกับจดหมายเชิญเข้าร่วมเล่นเกม "ไลอาร์เกม" โดยในเกมแรก เธอต้องรักษาเงินจำนวนนี้หรือแย่งชิงเงินจากผู้เล่นอีกคน โดยหากผู้เล่นคนใดถูกแย่งชิงเงินไปแล้วไม่ได้คืนภายในเวลา 1 เดือน ผู้เล่นคนนั้นจะต้องเป็นหนี้ 100 ล้านเยน เมื่อคันซากิถูกคู่แข่งคือครูที่เคยสอนเธอแย่งชิงเงินไป เธอจึงไปขอความช่วยเหลือจากอากิยามะ ชินอิจิ อดีตนักโทษและนักต้มตุ๋น อากิยามะยอมช่วยคันซากิและร่วมเล่นเกมไลเออร์เกม โดยมีเป้าหมายเพื่อช่วยผู้เล่นคนอื่น ๆ และทำลายสำนักงานไลอาร์เกม
ซาอิด ฮัสซัน ชิเร
ซาอิด ฮัสซัน ชิเร (, ) เป็นนักการเมืองชาวโซมาเลีย เขาดำรงตำแหน่งเป็นประธานรัฐสภาของเขตปกครองตนเองพุนต์แลนด์
ชิเรดำรงตำแหน่งสำคัญต่างๆ ทั้งในการบริหารภูมิภาคพุนต์แลนด์และในรัฐบาลกลาง ในพ.ศ. 2543 เขาเป็นสมาชิกรัฐสภาในรัฐบาลเปลี่ยนผ่านแห่งชาติ ต่อมาก็ได้ดำรงตำแหน่งรัฐมนตรีช่วยว่าการในรัฐบาลกลางเปลี่ยนผ่านเมื่อพ.ศ. 2550 ตั้งแต่ปีพ.ศ. 2553 ชิเรได้ดำรงตำแหน่งรัฐมนตรีว่าการกระทรวงปศุสัตว์และสัตว์เลี้ยงของพุนต์แลนด์
ในเดือนธันวาคมพ.ศ. 2553 เป็นหนึ่งใน 66 สมาชิกที่ได้รับการแต่งตั้งใหม่ของรัฐสภาพุนต์แลนด์ เขาได้รับตำแหน่งประธานรัฐสภาในช่วงการเลือกตั้งประธานาธิบดีพุนต์แลนด์ ค.ศ. 2014 ชนะการลงคะแนนเสียงรอบที่สาม 40 ต่อ 26 คะแนน ชนะอดีตประธานรัฐสภาคนก่อน อับดิราชิด โมฮัมเหม็ด เฮรชิ จากมูดัก
อับดิฮาคิม อับดุลลาฮี ฮาจี โอมาร์
อับดิฮาคิม อับดุลลาฮี ฮาจี โอมาร์ (, ) หรือเป็นที่รู้จักกันในนาม อับดิฮาคิม อับดุลลาฮี โอมาร์ เอมีร์ เป็นนัการเมืองชาวโซมาเลีย เขาดำรงตำแหน่งรองประธานาธิบดีพุนต์แลนด์ ตั้งแต่ 8 มกราคม พ.ศ. 2014
เทศมณฑลไซโน
ไซโน () เป็นหนึ่งในเทศมณฑล 15 แห่งของประเทศไลบีเรีย แบ่งออกเป็น 17 เขต มีกรีนวิลล์เป็นเมืองหลักของเทศมณฑล
จากการสำรวจสำมะโนประชากรปี พ.ศ. 2551 เทศมณฑลไซโนมีประชากร 104,932 คน จึงเป็นหนึ่งในเทศมณฑลที่มีประชากรน้อยที่สุดในประเทศ
นิเซโกะ
ตำบลนิเซโกะ () เป็นตำบลที่ตั้งอยู่ในอำเภออะบุตะ กิ่งจังหวัดชิริเบะชิ ใน จังหวัดฮกไกโด ของประเทศญี่ปุ่น สำหรับชาวญี่ปุ่นแล้ว นิเซโกะมักจะหมายถึงเทือกเขาและเขตเทศบาลตำบล แต่สำหรับชาวต่างชาติ นิเซโกะหมายถึงสถานที่ท่องเที่ยวด้านการเล่นสกีซึ่งมีรีสอร์ทตั้งอยู่มากมายอยู่บนเขาโยเต ซึ่งเป็นเขาที่ได้รับฉายาว่าเป็น "ฟุจิแห่งฮกไกโด" คำว่า "นิเซโกะ" มาจากภาษาไอนุ ซึ่งมีความหมายว่า "หน้าผาที่ยื่นออกมาเหนือตลิ่ง"
สามารถเดินทางสู่ตำบลนิเซโกะได้โดยรถไฟ JR ฮกไกโด สายหลักฮะโกะดะเตะ แล้วจึงต่อรถโดยสารสาธารณะไปยังสกีรีสอร์ท
นิเซโกะแบ่งออกได้เป็น 6 พื้นที่ เรียงตามขนาดคือ:
เทศมณฑลริเวอร์กี
ริเวอร์กี () เป็นเทศมณฑลทางตอนใต้ของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 10 เขต มีฟิชทาวน์เป็นเมืองหลักของเทศมณฑลซึ่งมีเนื้อที่ 5,594 ตารางกิโลเมตร (2,160 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลริเวอร์กีมีประชากร 66,789 คน จึงเป็นเทศมณฑลที่มีจำนวนประชากรน้อยที่สุดเป็นอันดับที่ 3 ของประเทศ เทศมณฑลแห่งนี้ได้รับการจัดตั้งขึ้นในปี พ.ศ. 2543
เทศมณฑลริเวอร์เซสส์
ริเวอร์เซสส์ () เป็นเทศมณฑลในภาคใต้ตอนกลางของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 6 เขต มีริเวอร์เซสส์เป็นเมืองหลักของเทศมณฑลซึ่งมีเนื้อที่ 5,594 ตารางกิโลเมตร (2,160 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลริเวอร์เซสส์มีประชากร 71,509 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 3 ของประเทศ
ภัทรพร อิศรางกูร ณ อยุธยา
ศาสตราจารย์เกียรติคุณ แพทย์หญิงภัทรพร อิศรางกูร ณ อยุธยา (ชื่อจีน:"เล้าไซ้เคง") เริ่มรับราชการที่แผนกกุมารเวชศาสตร์ คณะแพทย์ศาสตร์ศิริราชพยาบาล ตั้งแต่ปี พ.ศ. 2500 ในช่วงแรกได้ไปศึกษาต่อวิชาโลหิตวิทยา และกุมารเวชศาสตร์ ณ ประเทศสหรัฐอเมริกาจนได้ปริญญาเอกทางวิทยาศาสตร์การแพทย์ จากมหาวิทยาลัยเพนซิลเวเนีย พ.ศ. 2506 ได้กลับมาปฏิบัติงานที่ศิริราชระยะหนึ่ง จึงย้ายมาปฏิบัติงานที่โรงพยาบาลรามาธิบดีตั้งแต่เริ่มก่อตั้ง
ศ.เกียรติคุณ พญ.ภัทรพร เป็นแพทย์รุ่นบุกเบิกของคณะแพทยศาสตร์ โรงพยาบาลรามาธิบดี ตั้งแต่ พ.ศ. 2508 และร่วมก่อตั้งภาควิชากุมารเวชศาสตร์ เป็นผู้บุกเบิกและพัฒนางานด้าน Blood Coagulation และ Blood Component Therapy ที่สมบูรณ์ และทำเลือดแยกส่วนใช้รักษาผู้ป่วยเป็นแห่งแรกของไทยที่โรงพยาบาลศิริราช เป็นผู้ให้กำเนิดมูลนิธิเลือดออกง่ายฮีโมฟีเลียแห่งประเทศไทย ชมรมผู้ป่วยฮีโมฟีเลียและเลือดออกง่ายทางพันธุกรรมแห่งประเทศไทย มีความคิดริเริ่มและอุทิศตนเพื่อการค้นคว้าวิจัยด้านโลหิตวิทยา มีตำราและหนังสือวิชาการที่ตีพิมพ์ 17 เล่ม วารสารทางการแพทย์กว่า 340 เรื่อง 
ศ.เกียรติคุณ พญ.ภัทรพร อิศรางกูร ณ อยุธยา เกิด(วันที่ 9 ตุลาคม) พ.ศ. 2475 เป็นบุตรคนที่ 5 ในจำนวน 8 คนของนายชุน หรือชุนฮวง พรรณเชษฐ์ และนางประทิน (ทองรวย) ที่อำเภอเมือง จังหวัดพิจิตร
ศ.เกียรติคุณ พญ.ภัทรพร อิศรางกูรฯ เกิดที่อำเภอเมือง จังหวัดพิจิตร บิดาประกอบอาชีพธุรกิจ เปิดร้านขายอาหาร เปิดร้านขายทอง ประมูลบุหรี่และหนอง เป็นคหบดีที่กว้างขวางในพิจิตรสมัยนั้น เมื่อย่างเข้าสู่วัยเรียนบิดาก็ได้ส่งมาเรียนโรงเรียนประจำที่ กรุงเทพฯ
ศ.เกียรติคุณ พญ.ภัทรพร อิศรางกูรฯ สมรสกับ นายวินิต อิศรางกูร ณ อยุธยา ไม่มีบุตร-ธิดา มีพี่น้องร่วมบิดามารดาทั้งหมด 8 คน คือ นายเชิดเกียรติ  พรรณเชษฐ์, นางทวีรัก พนายางกูร, ดญ. แดง (เสียชีวิตตั้งแต่เด็ก)นางจันทนี กวยาวงศ์, ศ.เกียรติคุณ พญ.ภัทรพร  อิศรางกูรฯ, นพ.ศุภวัตร พรรณเชษฐ์, นายธนชัย  พรรณเชษฐ์, ดญ. แดง (เสียชีวิตตั้งแต่เด็ก) นอกจากนี้ยังมีพี่น้องร่วมบิดาอีก 5 คน คือ ร.ท. อนันต์ พรรณเชษฐ์, นางเทียมจันทร์ พิมลบุตร, นางเทพี มานะดี, นางปัทมาสน์ ลิมปิสวัสดิ์ และนางถนอมจิตต์ คําพอ
"(ข้อมูลล่าสุด ตุลาคม 2555)"
พรรคชาติประชาชน (พ.ศ. 2522)
พรรคชาติประชาชน หรือ กลุ่มชาติประชาชน พรรคการเมืองที่ก่อตั้งขึ้นเมื่อปี พ.ศ. 2522 มี ร.ต.บุญยง วัฒนพงศ์ เป็นหัวหน้าพรรคและมีคณะกรรมการบริหารพรรคที่สำคัญ
เช่น นายวัฒนา อัศวเหม, นายมั่น พัธโนทัย, นายพินิจ จันทรสุรินทร์ เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวอขงนักการเมืองในรูปแบบของ "กลุ่มการเมือง"
ในการเลือกตั้งเมื่อวันที่ 22 เมษายน พ.ศ. 2522 พรรคชาติประชาชนได้ส่งผู้สมัครลงรับเลือกตั้งทั้งสิ้น 36 คนได้ที่นั่งในสภาทั้งสิ้น 13 คน เช่น วัฒนา อัศวเหม (สมุทรปราการ) พินิจ จันทรสุรินทร์ (ลำปาง) เรืออากาศตรีบุญยง วัฒนพงศ์ (อุตรดิตถ์) ดาบชัย อัคราช (สกลนคร) และชูสิน โคนันทน์ (สตูล)
เมื่อ พล.อ.เกรียงศักดิ์ ชมะนันทน์ ขึ้นดำรงตำแหน่งนายกรัฐมนตรี สมัยที่ 2 พรรคชาติประชาชนก็ได้ร่วมรัฐบาลพล.อ.เกรียงศักดิ์ โดย เรืออากาศตรีบุญยง วัฒนพงศ์ ได้ดำรงตำแหน่งรัฐมนตรีประจำสำนักนายกรัฐมนตรี
พรรคชาติประชาชนได้ยุบรวมกับ พรรคสยามประชาธิปไตย เมื่อปี พ.ศ. 2526 พร้อมกับ พรรคสยามปฏิรูป
กิมบอล
กิมบอล คือ ฐานที่รองรับแกนหมุนที่ช่วยสนับสนุนในการหมุนรอบตัวเองของวัตถุไปรอบ ๆ แกนเดี่ยวแกนหนึ่งได้อย่างอิสระ ชุดของกิมบอลสามตัว ตัวหนึ่งติดตั้งอยู่บนตัวอื่น ๆ ที่เหลืออีก 2 ตัวที่มีแกนหมุนทำมุมตั้งฉากซึ่งกันและกัน, อาจจะใช้เพื่อให้วัตถุที่ถูกติดตั้งอยู่บนกิมบอลตัวที่อยู่ด้านในสุดสามารถที่จะรักษาความเป็นอิสระในการหมุนของฐานที่รองรับ (เช่น ในแกนแนวตั้งในภาพเคลื่อนไหวครั้งแรก) ตัวอย่างเช่น ใช้รักษาการทรงตัวของเรือที่กำลังแล่นฝ่าคลื่นในทะเล, ไจโรสโคป, เข็มทิศเรือ, เตา (stoves), และแม้กระทั่งแก้วเครื่องดื่มที่ผู้ถือกำลังถืออยู่ในมือก็มักจะใช้กิมบอล เพื่อให้วัตถุทั้งหลายเหล่านั้นตั้งตรงคงที่อยู่ในทิศทางที่ควรจะเป็นกับแนวเส้นขอบฟ้าแม้จะมีการโยกคลอนและการเกลือกกลิ้งไปมาของตัววัตถุเหล่านั้นก็ตาม
เทศมณฑลโลฟา
โลฟา () เป็นเทศมณฑลที่อยู่เหนือสุดของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 6 เขต มีวอยน์จามาเป็นเมืองหลักของเทศมณฑลซึ่งมีเนื้อที่ 9,982 ตารางกิโลเมตร (3,854 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลโลฟามีประชากร 270,114 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 4 ของประเทศ
เทศมณฑลแกรนด์แบสซา
แกรนด์แบสซา () เป็นเทศมณฑลในภาคตะวันตกตอนกลางของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 8 เขต มีบิวแคนันเป็นเมืองหลักของเทศมณฑลซึ่งมีเนื้อที่ 7,936 ตารางกิโลเมตร (3,064 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแกรนด์แบสซามีประชากร 224,839 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 5 ของประเทศ
เทศมณฑลแกรนด์เคปเมานต์
แกรนด์เคปเมานต์ () เป็นเทศมณฑลในภาคตะวันตกเฉียงเหนือของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 5 เขต มีรอเบิตส์พอร์ตเป็นเมืองหลักของเทศมณฑลซึ่งมีเนื้อที่ 5,162 ตารางกิโลเมตร (1,993 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแกรนด์เคปเมานต์มีประชากร 129,055 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 8 ของประเทศ
พรรคกิจประชาธิปไตย (พ.ศ. 2522)
พรรคกิจประชาธิปไตย หรือ กลุ่มกิจประชาธิปไตย เป็นกลุ่มการเมืองที่ก่อตั้งเมื่อปี พ.ศ. 2522 โดยมีพลอากาศเอก ทวี จุลละทรัพย์ อดีต ผู้บัญชาการทหารสูงสุด เป็นหัวหน้าพรรค เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวอขงนักการเมืองในรูปแบบของ "กลุ่มการเมือง"
ในการเลือกตั้งเมื่อ 22 เมษายน 2522 พรรคกิจประชาธิปไตยได้ส่งผู้สมัครลงรับเลือกตั้งทั้งสิ้น 32 คนแต่ได้ ส.ส. ในสภาเพียง 1 คน
เมื่อ พลเอกเกรียงศักดิ์ ชมะนันทน์ ขึ้นเป็นนายกรัฐมนตรีสมัยที่ 2 ทางพรรคได้เข้าร่วมรัฐบาลกับพลเอกเกรียงศักดิ์โดยพลอากาศเอกทวีได้ดำรงตำแหน่ง รองนายกรัฐมนตรี
พรรคกิจประชาธิปไตยถูก ศาลฎีกา สั่งยุบเมื่อปี 2523 เนื่องจากทางพรรคไม่ได้ส่งบัญชีรายจ่ายในการเลือกตั้งตามกำหนด
สายโลหิต
สายโลหิต เป็นผลงานนวนิยายของโสภาค สุวรรณ ได้รับการตีพิมพ์ครั้งแรกลงในนิตยสาร สตรีสาร เป็นนวนิยายอิงประวัติศาสตร์ชาติไทยปลายกรุงศรีอยุธยาก่อนเสียกรุง ข้าศึกเรื่องนี้เกิดขึ้นเพราะการไม่เตรียมพร้อมและประมาทของพลเมือง ความขัดแย้งสืบเนื่องมาจากความไม่สามัคคี การทำลายฆ่าฟันกันเอง อันเป็นผลให้คนดีมีฝีมือลดน้อยลง เป็นสาเหตุสำคัญที่อาจเป็นอุทาหรณ์สอนใจ ไม่ให้ประวัติศาสตร์ซ้ำรอยอีกครั้ง แม้ว่าจะต่างวาระก็ตาม
นวนิยายเรื่องสายโลหิตได้รับการดัดแปลงเป็นละครโทรทัศน์แล้ว 4 ครั้ง โดยครั้งแรกออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2529 สร้างโดยสุพรรณ บูรณะพิมพ์ นำแสดงโดยฉัตรชัย เปล่งพานิช รับบท ขุนไกร, อาภาพร กรทิพย์ รับบท ดาวเรือง, นพพล โกมารชุน รับบท หมื่นทิพเทศา / หมื่นทิพ และ อำภา ภูษิต รับบท แม่หญิงเยื้อน
ครั้งที่ 2 สุรางค์ เปรมปรีดิ์ ผู้ถือลิขสิทธิ์นวนิยายในนามส่วนตัวนำมาจัดทำเป็นละครโทรทัศน์ ออกอากาศครั้งแรกทางสถานีโทรทัศน์สีกองทัพบกช่อง 7 เมื่อปี พ.ศ. 2538 เขียนบทโทรทัศน์โดยศัลยา ผลิตโดยบริษัทดาราวิดีโอ กำกับการแสดงโดยสยาม สังวริบุตร นำแสดงโดยศรราม เทพพิทักษ์ รับบท ขุนไกร, สุวนันท์ คงยิ่ง รับบท ดาวเรือง และศตวรรษ ดุลยวิจิตร รับบท หมื่นทิพเทศา / หมื่นทิพ ออกอากาศทุกวันศุกร์ เสาร์ และอาทิตย์ เวลา 20.30 น. ตั้งแต่วันที่ 10 พฤศจิกายน พ.ศ. 2538 - 7 มกราคม พ.ศ. 2539 จำนวนตอนออกอากาศถูกวางไว้เพียง 27 ตอน ดำเนินเรื่องเปิดเรื่องจนถึงตอนอวสานจบเรื่องตามบทประพันธ์ทุกประการ หมายเหตุไม่มีเพิ่มจำนวนตอนออกอากาศใดๆ
เนื่องจากนโยบายของ สุรางค์ เปรมปรีดิ์ การผลิตละครโทรทัศน์ให้ยึดถือต้นฉบับบทประพันธ์เป็นหลักทุกๆ เรื่อง พยายามทำตามบทประพันธ์ให้มากที่สุด จึงไม่มีการเพิ่มจำนวนตอนใดๆทั้งสิ้น
อนึ่ง เนื่องจากละครชุดสายโลหิตฉบับปี พ.ศ. 2538 ได้รับความนิยมจากผู้ชมสูงมาก ทางสถานีโทรทัศน์สีกองทัพบกช่อง 7 จึงได้นำละครชุดนี้มาออกอากาศซ้ำอีกหลายครั้ง ดังนี้
ครั้งที่ 3 ออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2546 ดำเนินการผลิตโดย บริษัท บางกอกการละคอน จำกัด กำกับการแสดงโดยคฑาเทพ รัตนอุดม บทโทรทัศน์โดยดำเกิง ฐิตะปิยะศักดิ์ นำแสดงโดยพุฒิชัย อมาตยกุล รับบท ขุนไกร, พิมลรัตน์ พิศลยบุตร รับบท ดาวเรือง และวรฤทธิ์ ไวยเจียรนัย รับบท หมื่นทิพเทศา / หมื่นทิพ ออกอากาศทุกวันจันทร์-อังคาร เวลา 20.20 น.
ครั้งที่ 4 ออกอากาศทางสถานีโทรทัศน์สีกองทัพบกช่อง 7 ในปี พ.ศ. 2561 โดยทางดาราวิดีโอได้นำกลับมาสร้างอีกครั้ง บทโทรทัศน์โดยศัลยา กำกับการแสดงโดยสยาม สังวริบุตร นำแสดงโดยศรัณย์ ศิริลักษณ์, ชนะพล สัตยา, ทิสานาฏ ศรศึก, ดวงดาว จารุจินดา, รัชนีกร พันธุ์มณี ออกอากาศทุกวันศุกร์ เวลา 20.05 น. เสาร์ อาทิตย์ 20.15 น. เริ่มออกอากาศในวันเสาร์ที่ 22 กันยายน พ.ศ. 2561 - วันเสาร์ที่ 27 ตุลาคม พ.ศ. 2561
เทศมณฑลแกรนด์เกเดห์
แกรนด์เกเดห์ () เป็นเทศมณฑลในภาคตะวันออกของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 3 เขต มีซเวดรูเป็นเมืองหลักของเทศมณฑลซึ่งมีเนื้อที่ 10,484 ตารางกิโลเมตร (4,048 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแกรนด์เกเดห์มีประชากร 126,146 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 9 ของประเทศ
เทศมณฑลแกรนด์ครู
แกรนด์ครู () เป็นเทศมณฑลในภาคตะวันออกเฉียงใต้ของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 4 เขต จัดตั้งขึ้นในปี พ.ศ. 2527 มีบาร์คลีย์วิลล์เป็นเมืองหลักของเทศมณฑลซึ่งมีเนื้อที่ 3,895 ตารางกิโลเมตร (1,504 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแกรนด์ครูมีประชากร 57,106 คน จึงเป็นเทศมณฑลที่มีจำนวนประชากรน้อยที่สุดของประเทศ
ญาติกา
ญาติกา เป็นผลงานนวนิยายของโสภาค สุวรรณ นวนิยายเรื่องนี้ดำเนินเรื่องต่อจาก "สายโลหิต" โดยผ่านตัวละครเป็นรุ่น ๆ จากรุ่นพ่อบวรกับแม่นวล ที่ความรักมีอุปสรรคมาก มาถึงรุ่นของแม่สร้อยทองและรุ่นลูกชายของแม่สร้อยทองที่ออกตามหาดาบจนไปถึงพม่า ดาบที่ตกทอดมาตั้งแต่รุ่นขุนไกรใน "สายโลหิต"
นวนิยายดังกล่าวได้รับการดัดแปลงเป็นละครโทรทัศน์โดย ท่าน สุรางค์ เปรมปรีดิ์ ผู้ถือลิขสิทธิ์นวนิยายบทประพันธ์เรื่อง ญาติกา ในนามส่วนตัว ไม่เกี่ยวกับช่อง 7 แต่อย่างใด
ญาติกา ซึ่งมีเนื้อหาต่อจาก สายโลหิต นำมาสร้างเป็นละครโทรทัศน์ มอบทีมผลิตบริษัท ดาราวิดีโอ เมื่อปี พ.ศ. 2539 บทโทรทัศน์โดยศัลยา
นำแสดงโดย ยุทธพิชัย ชาญเลขา รับบท บวร กัญญารัตน์ จิรรัชชกิจ รับบท แม่นวล นุติ เขมะโยธิน รับบท ชวาล กมลชนก โกมลฐิติ รับบท สร้อยทอง สวิช เพชรวิเศษศิริ รับบท ชวาลา และ กุลสตรี ศิริพงษ์ปรีดา รับบท ม่านแก้ว ออกอากาศต่อจากสายโลหิต ทุกวันศุกร์ เสาร์ และอาทิตย์ เวลา 20.30 น. ตั้งแต่วันที่ 12 มกราคม - 23 มีนาคม พ.ศ. 2539 ออกอากาศทางสถานีโทรทัศน์สีกองทัพบกช่อง 7
เดอะสแตนดาร์ด วิจารณ์ไว้ว่า "ญาติกา" เป็นการต่อยอดความสำเร็จของ "สายโลหิต" ที่ทำเอาไว้ดีมากในปีก่อนหน้าและไม่ผิดหวัง
พรรคกิจประชาธิปไตย (แก้ความกำกวม)
พรรคกิจประชาธิปไตย สามารถหมายถึง
เทศมณฑลนิมบา
นิมบา () เป็นเทศมณฑลในภาคเหนือตอนกลางของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 6 เขต มีแซนนิเควลลีเป็นเมืองหลักของเทศมณฑลซึ่งมีเนื้อที่ 11,551 ตารางกิโลเมตร (4,460 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลนิมบามีประชากร 462,026 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 2 ของประเทศ
เทศมณฑลมอนต์เซอร์ราโด
มอนต์เซอร์ราโด () เป็นเทศมณฑลในภาคตะวันตกเฉียงเหนือตอนกลางของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 4 เขต มีเบนสันวิลล์เป็นเมืองหลักของเทศมณฑลซึ่งมีเนื้อที่ 1,909 ตารางกิโลเมตร (737 ตารางไมล์) ในการสำรวจสำมะโนประชากรปี พ.ศ. 2551 มีประชากร 1,144,806 คน จึงเป็นเทศมณฑลที่มีจำนวนประชากรมากที่สุดของประเทศ
เทศมณฑลแมริแลนด์
แมริแลนด์ () เป็นเทศมณฑลในภาคตะวันออกเฉียงใต้ของแอฟริกาตะวันตกของประเทศไลบีเรีย เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 4 เขต มีฮาร์เปอร์เป็นเมืองหลักของเทศมณฑลซึ่งมีเนื้อที่ 2,297 ตารางกิโลเมตร (887 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแมริแลนด์มีประชากร 136,404 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 7 ของประเทศ
ฮุลดริช ซวิงลี
ฮุลดริช ซวิงลี (Huldrych Zwingli; 1 มกราคม ค.ศ. 1484 – 11 ตุลาคม ค.ศ. 1531) หรือ อุลริช ซวิงลี (Ulrich Zwingli) เป็นศิษยาภิบาลและนักเทววิทยาศาสนาคริสต์ชาวสวิส และเป็นผู้นำในการปฏิรูปศาสนาฝ่ายโปรเตสแตนต์ในสวิตเซอร์แลนด์
ฮุลดริช ซวิงลี เกิดในครอบครัวชาวนาที่เมืองวิลท์เฮาส์ ทางตะวันออกเฉียงเหนือของสมาพันธรัฐสวิสเก่า (ปัจจุบันคือประเทศสวิตเซอร์แลนด์) โดยเป็นบุตรคนที่ 3 จากจำนวนพี่น้อง 9 คน หลังเรียนจบจากมหาวิทยาลัยเวียนนาและมหาวิทยาลัยบาเซิล ซวิงลีก็บวชเป็นศิษยาภิบาล และย้ายไปอยู่ที่เมืองไอน์ซีเดิลน์ ที่นั่นเองที่เขาเริ่มได้รับอิทธิพลทางความคิดจากงานเขียนของอีราสมุส
ต่อมา ซวิงลีก็ย้ายไปดำรงตำแหน่งศิษยาภิบาลประจำโบสถ์กรอสมึนสเตอร์ในซูริก และเริ่มเผยแพร่แนวคิดในการปฏิรูปศาสนา เปิดโปงการทุจริตในหมู่นักบวช ลบล้างความเชื่อที่ว่า พิธีล้างบาป และพิธีศีลมหาสนิทเป็นศีลศักดิ์สิทธิ์ ทำให้ประชาชนจำนวนมากหันมาสนับสนุนเขา แต่ซวิงลีก็พบกับการต่อต้านจากกลุ่มผู้นับถือคริสตจักรโรมันคาทอลิกเช่นกัน ในช่วงเวลานั้นเอง ซวิงลีก็ได้พบปะกับมาร์ติน ลูเทอร์ ซึ่งเป็นผู้นำการปฏิรูปศาสนาอีกท่านหนึ่ง
ความขัดแย้งของทั้งสองกลุ่มทวีความรุนแรงขึ้นเรื่อย ๆ จนในที่สุด กลุ่มนักรบคาทอลิกก็ปะทะกับกลุ่มนักรบโปรเตสแตนต์ในสงครามคัพเพิลครั้งที่สอง ซวิงลีเสียชีวิตในสนามรบ และร่างของเขาถูกกลุ่มนักรบคาทอลิกนำไปเผาในฐานะบุคคลนอกรีต
พรรคชาติประชาชน (แก้ความกำกวม)
พรรคชาติประชาชน สามารถหมายถึง
พังก์โกส์เมทัล
พังก์โกส์เมทัล () เป็นอัลบั้มรวมเพลงชุดแรกที่ออกจำหน่ายเป็นส่วนหนึ่งของซีรีส์อัลบั้มเพลงคัฟเวอร์ "พังก์โกส์..." สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์จากเพลงเฮฟวีเมทัลโดยวงดนตรีพังก์ร็อก อัลบั้มนี้ออกจำหน่ายเมื่อวันที่ 1 สิงหาคม พ.ศ. 2543
เพลง "วายร็อก?" (Why Rock) คัฟเวอร์โดยวง The Aquabats เป็นเพลงที่มีองค์ประกอบเดิมหรือที่เรียกว่าการใช้การประพันธ์เดิม จากวงสมมติที่ชื่อ "Leather Pyrate"
เทศมณฑลมาร์กีบี
มาร์กีบี () เป็นเทศมณฑลชายฝั่งตอนกลางค่อนไปทางเหนือของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 4 เขต มีคาคาตาเป็นเมืองหลักของเทศมณฑลซึ่งมีเนื้อที่ 2,616 ตารางกิโลเมตร (1,010 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลมาร์กีบีมีประชากร 199,689 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 6 ของประเทศ
พังก์โกส์อะคูสติก
พังก์โกส์อะคูสติก () เป็นอัลบั้มรวมเพลงที่ออกจำหน่ายโดยค่ายเพลงเฟียร์เลสเรเคิดส์ เป็นส่วนหนึ่งของซีรีส์อัลบั้มเพลงคัฟเวอร์ "พังก์โกส์..." เป็นการรวมทั้งเพลงคัฟเวอร์ที่เคยออกแล้ว และเพลงที่ยังไม่เคยออกโดยศิลปินต่าง ๆ โดยแสดงดนตรีในรูปแบบอะคูสติก และยังรวมแผ่นซีดีโบนัสที่รวมเพลงของค่ายเพลงเฟียร์เลสเรเคิดส์ และวิกทอรีเรเคิดส์ อัลบั้มนี้ออกจำหน่ายเมื่อวันที่ 21 ตุลาคม พ.ศ. 2546 เป็นอัลบั้ม "พังก์โกส์..." ชุดแรกที่เปลี่ยนแปลงรูปแบบของการคัฟเวอร์ แม้จะไม่ใช่ครั้งแรกที่มีเพลงต้นฉบับอยู่ในอัลบั้ม ได้แก่ เพลง "วายร็อก?" (Why Rock) ของวง The Aquabats ที่เคยออกจำหน่ายในอัลบั้ม "พังก์โกส์เมทัล".
พังก์โกส์เอตีส์
พังก์โกส์เอตีส์ () เป็นอัลบั้มรวมเพลงในซีรีส์อัลบั้มเพลงคัฟเวอร์ "พังก์โกส์..." สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์จากเพลงในคริสต์ทศวรรษ 1980 อัลบั้มนี้ออกจำหน่ายเมื่อวันที่ 7 มิถุนายน พ.ศ. 2548
อาห์เมด โมฮัมเหม็ด โมฮามุด
อาห์เมด โมฮัมเหม็ด โมฮามุด (, ) เป็นนักการเมืองชาวโซมาเลีย เขาเป็นสมาชิกรัฐบาลมาอย่างยาวนาน เคยดำรงตำแหน่งรัฐมนตรีว่าการกระทรวงพาณิชย์ของประเทศโซมาเลีย และตำแหน่งอื่นๆ ในคณะรัฐมนตรีในช่วงช่วงทศวรรษที่ 1980 นอกจากนี้เขายังทำหน้าที่เป็นประธานการเคลื่อนไหวแห่งชาติโซมาเลีย โมฮามุดเป็นประธานาธิบดีโซมาลีแลนด์คนปัจจุบัน สาธารณรัฐปกครองตนเอง ซึ่งได้รับการยอมรับในระดับนานาชาติว่าเป็นเขตปกครองตนเองของประเทศโซมาเลีย เป็นตัวแทนผู้สมัครฝ่ายค้าน เขาได้รับการเลือกตั้งในการเลือกตั้งประธานาธิบดีโซมาลีแลนด์ ค.ศ. 2010